CELEX: 32005L0038
Language: mt
Date: 2005-06-06 00:00:00
Title: Direttiva tal- KummissjonI 2005/38/KE tas- 6 ta' Ġunju 2005 li tistipola l-metodi ta’ kampjunar u l-metodi ta’ l-analiżi għall-kontrolli uffiċjali tal-livelli tat-tossini tal- Fusarium fl-oġġetti ta’ l-ikel Test b’relevanza għaż-ŻEE.

6.10.2006   
               
               
                  MT
               
               
                  Il-Ġurnal Uffiċjali ta’ l-Unjoni Ewropea
               
               
                  388
               
            DIRETTIVA TAL-KUMMISSJONI 2005/38/KE
      tas-6 ta' Ġunju 2005
      li tistipola l-metodi ta’ kampjunar u l-metodi ta’ l-analiżi għall-kontrolli uffiċjali tal-livelli tat-tossini tal-Fusarium fl-oġġetti ta’ l-ikel
      (Test b’rilevanza għaż-ŻEE)
      IL-KUMMISSJONI TAL-KOMUNITAJIET EWROPEJ,
      Wara li kkunsidrat it-Trattat li jistabbilixxi l-Komunità Ewropea,
      Wara li kkunsidrat id-Direttiva tal-Kunsill 85/591/KEE ta’ l-20 ta' Diċembru ta’ l-1985 dwar l-introduzzjoni ta' metodi Komunitarji għat-teħid tal-kampjuni u l-analiżi għall-monitoraġġ ta' l-oġġetti ta' l-ikel maħsuba għall-konsum mill-bniedem (1), u b’ mod partikolari l-Artikolu 1 tagħha,
      Billi:
      
                  (1)
               
               
                  Ir-Regolament tal-Kummissjoni (KE) Nru 466/2001 tat-8 ta' Marzu ta' l-2001 li jistipola livelli massimi għal ċerti aġenti ta' kontaminazzjoni fl-oġġetti ta' l-ikel (2) jipprovdi għal-limiti massimi ta' ċerti tossini tal-Fusarium f' uħud mill-oġġetti ta' l-ikel.
               
            
                  (2)
               
               
                  Id-Direttiva tal-Kunsill 89/397/KEE ta’ l-14 ta' Ġunju ta’ l-1989 dwar il-kontroll uffiċjali ta' l-oġġetti ta' l-ikel (3) tistabbilixxi l-prinċipji ġenerali għar-rendiment tal-kontrolli fuq l-oġġetti ta' l-ikel. Id-Direttiva tal-Kunsill 93/99/KEE tad-29 ta' Ottubru ta’ l-1993 dwar is-suġġett ta' miżuri addizzjonali li jirrigwardaw il-kontroll uffiċjali ta’ l-oġġetti ta' l-ikel (4) tintroduċi sistema ta' standards ta' kwalità għall-laboratorji fdati mill-Istati Membri bil-kontroll uffiċjali tal-prodotti ta' l-ikel.
               
            
                  (3)
               
               
                  It-teħid ta' kampjuni għandu sehem kruċjali fil-preċiżjoni tad-determinazzjoni tal-livelli tat-tossini tal-Fusarium, li huma mqassma b'mod etereoġenu sew fil-lott.
               
            
                  (4)
               
               
                  Huwa meħtieġ li jiġu stabbiliti kriterji ġenerali li bihom il-metodu ta' analiżi jkun konformi sabiex jiżgura li l-laboratorji ta’ kontroll jużaw metodi ta' analiżi b'livelli ta’ rendiment li jistgħu jitqabblu.
               
            
                  (5)
               
               
                  Il-miżuri pprovduti f’din id-Deċiżjoni huma stipolati b’konformità ma’ l-opinjoni tal-Kumitat Permanenti fuq il-Katina Alimentari u s-Saħħa ta’ l-Annimal,
               
            ADOTTAT DIN ID-DIRETTIVA:
      Artikolu 1
      L-Istati Membri għandhom jaċċertaw li l-kampjunar għall-kontrolli uffiċjali tal-livelli tat-tossini tal-Fusarium (deoxynivalenol, zearalenone, fumonisini B1 u B2 u T-2 tossina HT-2) fl-oġġetti ta’ l-ikel isir skond il-metodi stipolati fl-Anness I.
      Artikolu 2
      L-Istati Membri għandhom jaċċertaw li l-metodi ta’ tħejjija u analiżi tal-kampjuni għall-kontrolli uffiċjali tal-livelli tat-tossini tal-Fusarium (deoxynivalenol, zearalenone, fumonisini B1 u B2 u T-2 tossina HT-2) fl-oġġetti ta’ l-ikel huma f’konformità mal-kriterji stipolati fl-Anness II.
      Artikolu 3
      1.   L-Istati Membri għandhom idaħħlu fis-seħħ il-liġijiet, ir-regolamenti u d-disposizzjonijiet amministrattivi meħtieġa biex jikkonformaw ma' din id-Direttiva sa mhux iktar tard mill-1 ta' Lulju ta’ l-2006. Huma għandhom, mingħajr ebda telf ta’ żmien, jikkomunikaw lill-Kummissjoni t-test ta’ dawk id-dispożizzjonijiet u tabella li turi l-korrelazzjoni ta’ bejn dawk id-dispożizzjonijiet u din id-Direttiva.
      Meta l-Istati Membri jadottaw dawk id-dispożizzjonijiet, huma għandhom ikollhom referenza għal din id-Direttiva jew għandhom ikunu akkumpanjati bit-tali referenza fl-okkażjoni tal-pubblikazzjoni uffiċjali tagħhom. L-Istati Membri għandhom jiddeterminaw kif it-tali referenza għandha ssir.
      2.   L-Istati Membri għandhom jikkomunikaw lill-Kummissjoni t-test tad-dispożizzjonijiet ewlenin tal-liġi nazzjonali li huma jadottaw fil-qasam kopert b’ din id-Direttiva.
      Artikolu 4
      Din id-Direttiva għandha tidħol fis-seħħ fil-għoxrin jum wara l-pubblikazzjoni tagħha fil-Ġurnal Uffiċjali ta’ l-Unjoni Ewropea.
      Artikolu 5
      Din id-Direttiva hi indirizzata lill-Istati Membri.
      
         Magħmula fi Brussell, nhar is-6 ta' Ġunju 2005.
         
            
               Għall-Kummissjoni
            
            Markos KYPRIANOU
            
               Membru tal-Kummissjoni
            
         
      
      
         (1)  ĠU L 372, 31.12.1985, p. 50. Direttiva kif l-aħħar emendata bir-Regolament (KE) Nru 1882/2003 tal-Parlament Ewropew u tal-Kunsill (ĠU L 284, 31.10.2003, p. 1).
      
         (2)  ĠU L 77, 16.3.2001, p. 1. Regolament l-aħħar emendat mir-Regolament (KE) Nru 856/2005 (Ara paġna 3 ta' dan il-Ġurnal Uffiċjali).
      
         (3)  ĠU L 186, 30.6.1989, p. 23.
      
         (4)  ĠU L 290, 24.11.1993, p. 14. Direttiva kif l-aħħar emendata bir-Regolament (KE) Nru 1882/2003.
      
         ANNESS I
         METODI TA’ KAMPJUNAR GŻALL-KONTROLLI UFFIĊJALI GĦAL-LIVELLI TAT-TOSSINI TAL-FUSARIUM F’ĊERTI OĠĠETTI TA’ L-IKEL
         1.   Għan u Firxa
         Il-kampjuni maħsuba għall-kontroll uffiċjali tal-livelli ta' tossini ta' Fusarium fl-oġġetti ta’ l-ikel għandhom jittieħdu skond il-metodi hawn taħt. Kampjuni globali miksuba b'dan il-mod għandhom jitqiesu bħala rappreżentattivi tal-lottijiet. Għandha tiġi stabbilita l-konformità mal-limiti massimi stipolati fl-Artikolu […] tar-Regolament tal-Kummissjoni (KE) Nru 466/2001 fuq il-bażi tal-livelli determinati fil-kampjuni tal-laboratorju.
         2.   Definizzjonijiet
         Għall-għan ta' dan l-Anness, it-tifsiriet li ġejjin għandhom japplikaw:
         2.1.   lott: kwantità identifikabbli ta' oġġetti ta' l-ikel kunsinjata f'darba waħda u stabbilita mill-uffiċjal bħala li għandha karatteristiċi komuni, bħall-oriġini, il-varjetà, it-tip ta' l-ippakkjar, min jippakkja, min jikkonsenja jew il-marki fuqha;
         2.2.   sublott: parti deżinjata ta’ lott kbir sabiex jiġi applikat il-metodu ta’ kampjunar fuq dik il-parti deżinjata; kull sublott għandu jkun fiżikament separat u identifikabbli;
         2.3.   kampjun inkrimentali: kwantità ta' materjal meħuda minn post wieħed fil-lott jew fis-sublott;
         2.4.   kampjun globali: it-total flimkien tal-kampjuni inkrimentali kollha meħuda mil-lott jew mis-sublott.
         3.   Dispożizzjonijiet ġenerali
         3.1.   Il-Personal
         Il-teħid ta' kampjuni għandu jsir minn persuna awtorizzata kif deżinjat mill-Istat Membru.
         3.2.   Materjal li fuqu għandu jsir it-teħid ta' kampjuni
         Kull lott li għandu jiġi eżaminat għandu jitteħidlu kampjun separatament. Fi qbil mal-punt 4.3, lottijet kbar għandhom jinqasmu fi sublottijiet għat-teħid tal-kampjuni separatament.
         3.3.   Prekawzjonijiet li għandhom jittieħdu
         Waqt il-teħid ta' kampjuni u t-tħejjija tal-kampjuni, għandhom jittieħdu prekwazzjonijiet sabiex tiġi evitata kull bida li tista’ teffettwa l-kontenut tat-tossina tal-Fusarium, teffettwa ħażin il-kalkolu analitiku jew li tagħmel il-kampjuni globali mhux rappreżentattivi.
         3.4.   Kampjuni inkrimentali
         Sa fejn huwa possibbli, kampjuni inkrimentali għandhom jittieħdu minn postijiet differenti mxerrda f il-lott jew is-sublott. Devjazzjoni minn tali proċedura għandha titniżżel fl-arkivju.
         3.5.   Tħejjija tal-kampjun globali
         Il-kampjun globali għandu jsir billi jingħaqdu l-kampjuni inkrimentali.
         3.6.   Kampjuni replikati
         Il-kampjuni replikati għall-għanijiet ta' infurzar, tal-kummerċ (difiża) u għanijiet ta’ referenza (arbitraġġ) għandhom jittieħdu mill-kampjun globali omoġenizzat, sakemm dan ma jmurx kontra r-regoli ta' l-Istati Membri.
         3.7.   Ippakkjar u trażmissjoni tal-kampjuni
         Kull kampjun għandu jitqiegħed f'kontenitur nadif uinert li joffri protezzjoni adegwata mill-kontaminazzjoni u mill-ħsara fit-tranżitu. Il-prekawzjonijiet kollha meħtieġa għandhom jittieħdu biex tiġi evitata kull bidla fil-kompożizzjoni tal-kampjun, li tista' sseħħ waqt it-trasport jew il-ħażna.
         3.8.   Issiġġillar u ttikkettjar tal-kampjuni
         Kull kampjun meħud għall-użu uffiċjali għandu jkun issiġillat fil-post minn fejn jinġabar il-kampjun u għandu jkun identifikat skond ir-regolamenti ta’ l-Istati Membri.
         Għandu jinżamm rekord ta' kull kampjunar, li jippermetti li kull lott jiġi identifikat mingħajr ambigwità u li jagħti d-data u l-post fejn jittieħed il-kampjun flimkien ma' informazzjoni addizzjonali li aktarx tkun ta' għajnuna għall-analist.
         4.   Dispożizzjonijiet speċifiċi
         4.1.   Tipi differenti ta' lottijiet
         Oġġetti ta’ l-ikel jistgħu jiġu kummerċjalizzati bil-kwantità, f’kontenituri, jew ippakkjati separatament permezz ta', per eżempju, ta’ xkejjer, basktijiet, ippakkjar għall-użu fil-bejgħ bl-imnut. Il-proċedura tal-kampjunar tista’ tiġi applikata għall-forom kollha li fihom l-oġġetti kollha jitqiegħdu fuq is-suq.
         Mingħajr preġudizzju għad-dispożizzjonijiet speċifiċi kif stipolati fil-punti 4.3, 4.4 u 4.5, il-formula li ġejja għandha tintuża bħala gwida għat-teħid ta' kampjuni ta' lottijiet kummerċjalizzati f'pakketti individwali bħalma huma xkejjer, boroż, ippakkjar għall-bejgħ bl-imnut.
         
            
         
                     —
                  
                  
                     piż: f’ kg
                  
               
                     —
                  
                  
                     frekwenza tal-kampjunar (SF): kull n xkora jew borża li minnha għandu jittieħed kampjun inkrimentali (il-figuri deċimali għandhom jitqarrbu lejn l-eqreb numru sħiħ).
                  
               4.2.   Piż tat-total tal-kampjun inkrimentali
         Il-piż tal-kampjun għandu jkun bejn wieħed u ieħor ta' 100 gramma, jekk mhux stabbilit mod ieħor f'dan l-Anness. Fil-każ ta' lottijiet f'ippakkjar għall-bejgħ bl-imnut, il-piż tal-kampjun inkrimentali jiddipendi milil-piż ta' l-ippakkjar għall-bejgħ bl-imnut.
         4.3.   Stħarriġ ġenerali għall-proċeduri ta' teħid ta' kampjuni għaċ-ċereali u għall-prodotti taċ-ċereali
         Tabella 1:
         Suddiviżjoni tal-lottijiet f'sublottijiet li jiddipendu fuq il-prodott u l-piż tal-lott
         
                     Kommodità
                  
                  
                     Piż tal-lott
                     (tunnellati)
                  
                  
                     Piż jew numru ta’ sublottijiet
                  
                  
                     Numru ta’ kampjuni inkrimentali
                  
                  
                     Piż tal-kampjuni globali
                     (kg)
                  
               
                     Ċereali u prodotti taċ-ċerali
                  
                  
                     ≥ 1 500 
                  
                  
                     500 tunnellata
                  
                  
                     100 
                  
                  
                     10 
                  
               
                     >300 u < 1 500 
                  
                  
                     3 sublottijiet
                  
                  
                     100 
                  
                  
                     10 
                  
               
                     ≥ 50 u ≤ 300
                  
                  
                     100 tunnellata
                  
                  
                     100 
                  
                  
                     10 
                  
               
                     < 50
                  
                  
                     —
                  
                  
                     3-100 (*)
                     
                  
                  
                     1-10
                  
               4.4.   Proċedura ta’ kampjunar għaċ-ċereali u għall-prodotti taċ-ċereali għal-lottijiet ta' ≥ 50 tunnellata
         
                     —
                  
                  
                     Bil-kundizzjoni li s-sublott jista’ jinfired fiżikament, kull lott għandu jiġi suddiviż fi sublottijiet skond it-Tabella 1. Bil-konsiderazzjoni li l-piż ta’ lott mhux dejjem multiplu eżatt tal-piż tas-sublottijiet, il-piż tas-sublott jista’ jaqbeż il-piż imsemmi sa massimu ta’ 20 %.
                  
               
                     —
                  
                  
                     Kull sublott għandu jitteħidlu kampjun b'mod separat.
                  
               
                     —
                  
                  
                     Numru ta' kampjuni inkrimentali: 100. Piż tal-kampjun globali = 10 kg
                  
               
                     —
                  
                  
                     Jekk ma jkunx possibbli li jsir il-metodu ta' teħid ta' kampjuni imfassal hawn fuq minħabba l-konsegwenzi kummerċjali li jirriżultaw minn ħsara fil-lott bħalma huma forom ta' ppakkjar, meżżi ta' trasport, għandu jiġi applikat metodu ieħor ta' teħid ta' kampjuni bil-kundizzjoni li jkun rappreżentattiv kemm jista' jkun u jkun deskritt u dokumentat b'mod sħiħ.
                  
               4.5.   Dispożizzjonijiet ta’ kampjunar għaċ-ċereali u għall-prodotti taċ-ċereali għal-lottijiet ta' < 50 tunnellata
         Għal-lottijiet taċ-ċereali u ta’ prodotti taċ-ċereali ta piż inqas minn 50 tunnellata, il-pjan tal-kampjunar għandu jintuża b’10 sa 100 kampjuni inkrimentali, skond il-piż tal-lott, li jirriżulta f’kampjun globali ta’ 1 sa 10 kg. Għal lottijiet żgħar ħafna (≤ 0.5 tunnellata) numru iżgħar ta’ kampjuni inkrimentali jistgħu jittieħdu, iżda l-kampjun globali li jgħaqqad il-kampjuni inkrimentali kollha għandu jkun ukoll f’dak il-każ ta’ 1 kg.
         Il-figuri fit-Tabella 2 jistgħu jintużaw sabiex jiġi stabbilit in-numru ta' kampjuni inkrimentali li għandhom jittieħdu.
         Tabella 2
         Numru ta' kampjuni inkrimentali li għandhom jittieħdu skond il-piż tal-lott ta' ċereali u prodotti taċ-ċereali
         
                     Piż tal-lott (tunnellata)
                  
                  
                     Nru ta’ kampjuni inkrimentali
                  
               
                     ≤ 0.05
                  
                  
                     3 
                  
               
                     > 0.05 - ≤ 0.5
                  
                  
                     5 
                  
               
                     > 0.5 - ≤ 1
                  
                  
                     10 
                  
               
                     > 1 - ≤ 3
                  
                  
                     20 
                  
               
                     > 3 - ≤ 10
                  
                  
                     40 
                  
               
                     > 10 - ≤ 20
                  
                  
                     60 
                  
               
                     > 20 - ≤ 50
                  
                  
                     100 
                  
               4.6.   Proċedura ta’ kampjunar għall-ikel maħsub għat-trabi u għat-tfal
         
                     —
                  
                  
                     Il-proċedura tal-kampjunar għaċ-ċereali u għall-prodotti taċ-ċereali kif stipolati fil-punt 4.5 għandha tapplika għall-ikel maħsub għat-trabi u għat-tfal żgħar. Għalhekk in-numru ta’ kampjuni inkrimentali li għandhom jittieħdu jiddependi mill-piż tal-lott, b’minimu ta’ 10 u massimu ta’ 100, skond it-Tabella 2 taħt il-punt 4.5. Għal-lottijiet żgħar ħafna (≤ 0.5 tonnes) numru iżgħar ta’ kampjuni inkrimentali jistgħu jittieħdu, iżda n-numru globali li jgħaqqad il-kampjuni inkrimentali kollha għandu jkun ukoll f’dak il-każ mill-inqas ta’ 1 kg.
                  
               
                     —
                  
                  
                     il-piż tal-kampjun inkrimentali għandu jkun ta’ bejn wieħed u ieħor 100 gramma. Fil-każ tal-lottijiet fl-ippakjar għall-bejgħ fl-imnut, il-piż tal-kampjun inkrimentali għandu jiddependi mill-piż ta’ l-ippakkjar għall-bejgħ fl-imnut u fil-każ ta’ lottijiet żgħar ħafna (≤ 0.5 tunnellata) il-kampjun inkrimentali għandu jkollu tali piż li meta jingħaqdu l-kampjuni inkrimentali jirriżulta f’kampjun ta’ mhux inqas minn 1 kg..
                  
               
                     —
                  
                  
                     piż tal-kampjun globali = 1-10kg imħallat biżżejjed
                  
               4.7.   Teħid ta' kampjuni fl-istadju ta' l-imnut
         It-teħid tal-kampjuni ta' oġġetti ta' l-ikel fl-istadju ta' l-imnut għandu jsir fejn hu possibbli skond id-dispożizzjonijiet ta' kampjunar stipolati fil-punti 4.4. u 4.5. Meta dak ma jkunx possibbli, jistgħu jintużaw proċeduri oħra effettivi ta' teħid ta' kampjuni fl-istadju tal bejgħ bl-imnut bil-kundizzjoni li jassiguraw ir-rappreżentattività suffiċjenti tal-lot kampjunat.
         5.   Aċċettazzjoni tal-lott jew sublott
         
                     —
                  
                  
                     l-aċċettazzjoni jekk il-kampjun globali huwa f’konformità mal-limitu massimu, u jitqiesu l-inċertezza tal-kejl u l-korrezzjoni għall-irkuprar,
                  
               
                     —
                  
                  
                     ir-rifjut jekk il-kampjun globali jaqbeż l-limitu massimu, u jitqiesu l-inċertezza tal-kejl u l-korrezzjoni għall-irkuprar.
                  
               
            (*)  Jiddipendi fuq il-piż tal-lott- ara t-Tabella 2
      
      
         ANNESS II
         2. IT-TĦEJJIJA TAL-KAMPJUN U L-KRITERJI GĦALL-METODI TA’ L-ANALIŻI UŻATI FL-IĊĊEKKJAR UFFIĊJALI TAL-LIVELLI TAT-TOSSINI TAL-FUSARIUM F’ĊERTI OĠĠETTI TA’ L-IKEL
         1.   Prekawzjonijiet
         Peress li d-distribuzzjoni tat-tossini tal-Fusarium m'hijiex omoġenja, il-kampjuni għandhom jitħejjew, u speċjalment omoġenizzati, b'attenzjoni kbira.
         Il-materjal kollu riċevut mill-laboratorju għandu jintuża għat-tħejjija tal-materjal għat-testjar.
         2.   Trattament tal-kampjun kif riċevut fil-laboratorju
         Kull kampjun tal-laboratorju għandu jintaħan b'mod fin u jitħallat sew permezz ta’ proċess li jkun ġie ppruvat li jwassal għall-omoġenizzazzjoni sħiħa.
         Fil-każ li l-livell massimu japplika għall-materjal niexef, il-kontenut ta’ materjal niexef tal-prodott għandu jiġi ddeterminat fuq parti mill-kampjun omoġenizzat, permezz ta’ proċess li jkun ġiet ppruvat li jiddetermina b’mod preċiż il-kontenut ta’ materjal niexef.
         3.   Suddiviżjoni tal-kampjuni għal għanijiet ta' infurzar u difiża
         Il-kampjuni replikati għall-għanijiet ta' infurzar, kummerċ (difiża) u referenza għandhom jittieħdu mill-materjal omoġenizzat sakemm din il-proċedura ma tmurx kontra r-regoli ta’ l-Istati Membri dwar it-teħid ta' kampjuni.
         4.   Metodi analitiċi li għandhom jintużaw mil-laboratorju u rekwiżiti ta' kontroll tal-laboratorju
         4.1.   Definizzjonijiet
         Għadd ta' l-aktar definizzjonijiet komuni użati b'mod li l-laboratorju jkunmeħtieġ juża huma mogħtija hawn taħt:
         Il-parametri ta' preċiżjoni kkwotati b'mod l-aktar komuni huma r-repetittività u r-riproduċċibbiltà.
         
                     r
                  
                  
                     =
                  
                  
                     Ir-repetittività, il-valur li taħtu d-differenza assoluta bejn żewġ riżultati waħdanija ta' testijiet miksuba taħt kundizzjonijiet ta' repetittività, li huma l-istess kampjun, l-istess operatur, l-istess apparat, l-istess laboratorju, u intervall qasir ta' żmien, jistgħu jkunu mistennija li jinsabu fi ħdan probbabbiltà speċifika (tipikament 95 %) u għalhekk r = 2,8 × sr.
                  
               
                     sr
                     
                  
                  
                     =
                  
                  
                     Devjazzjoni standard, ikkalkulata minn riżultati ġenerati taħt kundizzjonijiet ta' repetittività
                  
               
                     RSDr
                     
                  
                  
                     =
                  
                  
                     Devjazzjoni relattiva standard, ikkalkulata mir-riżultati ġenerati taħt kundizzjonijiet ta’ repetittività [(R = 2,8 × sR].
                  
               
                     R
                  
                  
                     =
                  
                  
                     Riproduċċibbiltà, il-valur li taħtu d-differenza assoluta bejn żewġ riżultati waħdanija ta' testijiet miksuba taħt kundizzjonijiet ta' riproduċċibbiltà li jsiru fuq materjal identiku miksub minn operaturi f'laboratorji differenti, bl-użu tal-metodu standardizzat tat-test), jistgħu jkunu mistennija li jinsabu fi ħdan probabbiltà speċifika (tipikament 95 %); R = 2.8 x sR.
                  
               
                     sR
                     
                  
                  
                     =
                  
                  
                     Devjazzjoni standard, ikkalkulata minn riżultati taħt kundizzjonijiet ta' riproduċibbiltà
                  
               
                     RSDR
                     
                  
                  
                     =
                  
                  
                     Devjazzjoni relattiva standard, ikkalkulata mir-riżultati ġenerati taħt kundizzjonijiet ta’ riproduċibbiltà .
                  
               4.2.   Kundizzjonijiet ġenerali
         Il-metodi ta’ l-analiżi użati għar-raġunijiet ta’ kontroll ta’ l-ikel għandhom ikunu f’konformità mad-dispożizzjonijiet tal-punti 1 u 2 ta’ l-Anness mad-Direttiva 85/591/KEE.
         4.3.   Ħtiġijiet speċifiċi
         4.3.1.   Kriterji tar-rendiment
         Meta l-ebda metodu speċifiku għall-istabbiliment tal-livelli tat-tossini tal-Fusarium fl-oġġetti ta’ l-ikel ma jkunu mitluba mil-leġiżlazzjoni tal-Komunità, il-laboratorji jistgħu jagħżlu kull metodu bil-kundizzjoni li l-metodu magħżul jissodisfa l-kriterji li ġejjin:
         
                     (a)
                  
                  
                     Karatteristiċi ta' rendiment għad-deoxynivalenol
                     
                                 Livell µg/kg
                              
                              
                                 Deoxynivalenol
                              
                           
                                 RSDr %
                              
                              
                                 RSDR %
                              
                              
                                 Rkuprar %
                              
                           
                                 > 100 - ≤ 500
                              
                              
                                 ≤ 20
                              
                              
                                 ≤ 40
                              
                              
                                 60 to 110
                              
                           
                                 > 500
                              
                              
                                 ≤ 20
                              
                              
                                 ≤ 40
                              
                              
                                 70 to 120
                              
                           
               
                     (b)
                  
                  
                     Karatteristiċi ta' rendiment għaż-zearalenone
                     
                                 Livell µg/kg
                              
                              
                                 Zearalenone
                              
                           
                                 RSDr %
                              
                              
                                 RSDR %
                              
                              
                                 Rkuprar %
                              
                           
                                 ≤ 50
                              
                              
                                 ≤ 40
                              
                              
                                 ≤ 50
                              
                              
                                 60 to 120
                              
                           
                                 > 50
                              
                              
                                 ≤ 25
                              
                              
                                 ≤ 40
                              
                              
                                 70 to 120
                              
                           
               
                     (c)
                  
                  
                     Karatteristiċi ta’ rendiment għall-Fumonisini B1 u B2
                     
                     
                                 Livell µg/kg
                              
                              
                                 Fumonisin B1 jew B2
                                 
                              
                           
                                 RSDr %
                              
                              
                                 RSDR %
                              
                              
                                 Rkuprar %
                              
                           
                                 ≤ 500
                              
                              
                                 ≤ 30
                              
                              
                                 ≤ 60
                              
                              
                                 60 to 120
                              
                           
                                 > 500
                              
                              
                                 ≤ 20
                              
                              
                                 ≤ 30
                              
                              
                                 70 to 110
                              
                           
               
                     (d)
                  
                  
                     Karatteristiċi ta’ rendiment għat-tossini T-2 u HT-2
                     
                                 Livell µg/kg
                              
                              
                                 Tossina T-2
                              
                           
                                 RSDr %
                              
                              
                                 RSDR %
                              
                              
                                 Rkuprar %
                              
                           
                                 50-250
                              
                              
                                 ≤ 40
                              
                              
                                 ≤ 60
                              
                              
                                 60 to 130
                              
                           
                                 > 250
                              
                              
                                 ≤ 30
                              
                              
                                 ≤ 50
                              
                              
                                 60 to 130
                              
                           
                        
                     
                                 Livell µg/kg
                              
                              
                                 Tossina HT-2
                              
                           
                                 RSDr %
                              
                              
                                 RSDR %
                              
                              
                                 Rkuprar %
                              
                           
                                 100-200
                              
                              
                                 ≤ 40
                              
                              
                                 ≤ 60
                              
                              
                                 60 to 130
                              
                           
                                 > 200
                              
                              
                                 ≤ 30
                              
                              
                                 ≤ 50
                              
                              
                                 60 to 130
                              
                           
               Il-limiti ta' sejba u lokalizzazzjoni tal-metodi wżati m'humiex dikjarati peress li l-valuri ta' preċiżjoni huma mogħtija fil-livelli konċentrazzjonijiet ta' interess
         Il-valuri ta' preċiżjoni huma kkalkulati mill-ekwazzjoni Horwitz:
         
                      
                  
                  
                     RSDR = 2(1-0.5logC)
                  
               fejn:
         
                      
                  
                  
                     RSDR = hija d-devjazzjoni relattiva standard, ikkalkulata mir-riżultati ġenerati taħt kundizzjonijiet ta’ riproduċibbiltà 
                  
               
                      
                  
                  
                     C hija l-proporzjon tal-konċentrazzjoni (jiġifieri 1 = 100 g/100 g, 0,001 = 1 000 mg/kg)
                  
               Dik hija ekwazzjoni ġeneralizzata ta' preċiżjoni, li nstab li hija indipendenti mill-analyte u l-matrix imma biss dipendenti fuq il-konċentrazzjoni għal ħafna metodi ta' analiżi ta' rutina.
         4.3.2.   Il-metodu “tajjeb għal raġuni”
         Fil-każ fejn ikun hemm numru limitat ta’ metodi għall-analiżi li huma totalment validati, bħala alternattiva, jista’ jintuża metodu li huwa “tajjeb għal raġuni”, li jiddefinixxi parametru wieħed, funzjoni dwar jekk hux tajjeb, sabiex issir evalwazzjoni ta’ l-aċċettabbiltà tal-metodi ta’ l-analiżi. Il-funzjoni dwar jekk hux tajjeb hija funzjoni ta’ inċertezza li tispeċifika livelli massimi ta’ inċertezza li jitqiesu tajba għalraġuni.
         Minħabba n-numru limitat ta’ metodi ta’ analiżi, validati b’mod sħiħ minn prova kollaborattiva, speċjalment għad-determinazzjoni tat-tossini T-2 u HT-2, il-metodu tal-funzjoni ta’ l-inċertezza, li jispeċifika l-inċertezza massima li hija aċċettabbli, jista’ jintuża wkoll għall-valutazzjoni ta' kemm hu xieraq (“tajjeb għal-raġuni”) il-metodu ta’ l-analiżi illi għandu jintuża mil-laboratorju. Il-laboratorju jista’ juża metodu li jwassal għal riżultati li jaqgħu taħt l-inċertezza standard massima. L-tista’ tiġi kkalkulata permezz tal-formula:
         
            
         fejn:
         
                     —
                  
                  
                     
                        Uf hija l-inċertezza standard massima (µg/kg)
                  
               
                     —
                  
                  
                     LOD huwa limitu ta’ skoperta tal-metodu (µg/kg)
                  
               
                     —
                  
                  
                     α huwa fattur numeriku kostanti li jintuża skond il-valur ta' C. Il-valuri li għandhom jintużaw huma stipolati fit-Tabella 3.
                  
               
                     —
                  
                  
                     C hija l-konċentrazzjoni ta’ interess (µg/kg)
                  
               Jekk il-metodu analitiku jipprovdi riżultati b’kejl ta’ inċertezzi li huma inqas mill-istandard ta’ l-inċertezza massimu, il-metodu għandu jitqies ta' l-istess effett mixtieq bħal wieħed li huwa konformi mal-karatteristiċi ta’ rendiment elenkati fil-punt 4.3.1.
         Tabella 3
         Il-valuri numeriċi li għandhom jintużaw għall-α bħala valur kostanti fil-formula stipolata f’dan il-punt, skond il-konċentrazzjoni ta’ interess
         
                     C (µg/kg)
                  
                  
                     α
                  
               
                     ≤ 50
                  
                  
                     0,2 
                  
               
                     51-500
                  
                  
                     0,18 
                  
               
                     501-1 000 
                  
                  
                     0,15 
                  
               
                     1 001 -10 000 
                  
                  
                     0,12 
                  
               
                     > 10 000 
                  
                  
                     0,1 
                  
               4.4.   Kalkolu ta’ l-irkuprar u r-rappurtar tar-riżultati
         Ir-riżultat analitiku għandu jiġi rrappurtat korrett jew mhux korrett għall-irkupru. Il-mod tar-rappurtar u l-livell ta' rkupru għandhom ikunu rrappurtati. Ir-riżultat analitiku korrett għall-irkupru għandu jintuża għall-iċċekkjar tal-konformità (ara Anness I, punt 5)
         Ir-riżultat analitiku għandu jiġi rrappurtat bħala x+/-U fejn x huwa r-riżultat analitiku u U huwa l-kejl ta’ l-inċertezza illi qiegħda tespandi.
         U hija l-inċertezza li qiegħda tespandi, billi jintuża fattur ta' kopertura ta' 2 li jagħti livell ta' kunfidenza ta' madwar 95 %.
         4.5.   Standards ta' kwalità tal-laboratorju
         Il-laboratorji għandhom ikunu f’konformità mad-Direttiva tal-Kunsill 93/99/KEE.